**Π. Ψυχικό 4-10-2023**

**ΘΕΜΑ: «Πρόσκληση εκδήλωσης ενδιαφέροντος για την Εκπαιδευτική επίσκεψη στην Πάτρα (MUN)»**

Σχετικά με την προγραμματιζόμενη μετακίνηση μαθητών και εκπαιδευτικών της διασχολικής ομάδας των Α΄ και Β΄ Αρσακείων Γυμνασίων Ψυχικού στο πλαίσιο εγκεκριμένου Μαθητικού Συνεδρίου καλούνται ταξιδιωτικά γραφεία να δώσουν τη συνολική τιμή τής εκδρομής και την επιβάρυνση ανά μαθητή. Επίσης κατά την κατάθεση τής προσφοράς τους απαιτείται και υποβολή υπεύθυνης δήλωσης ότι το ταξιδιωτικό γραφείο διαθέτει βεβαίωση συνδρομής των νόμιμων προϋποθέσεων λειτουργίας τουριστικού γραφείου η οποία βρίσκεται σε ισχύ.

Καλούνται οι έχοντες τα νόμιμα προσόντα τουριστικοί πράκτορες, να υποβάλουν **κλειστές** προσφορές σύμφωνα με τις παρακάτω προδιαγραφές:

|  |  |  |
| --- | --- | --- |
| **1** | **ΣΧΟΛΕΙΟ** | **ΔΙΑΣΧΟΛΙΚΗ ΟΜΑΔΑ Α΄ ΚΑΙ Β΄ ΑΡΣΑΚΕΙΩΝ ΓΥΜΝΑΣΙΩΝ ΨΥΧΙΚΟΥ** |
| **2** | **ΠΡΟΟΡΙΣΜΟΣ** **ΗΜΕΡΟΜΗΝΙΑ ΑΝΑΧΩΡΗΣΗΣ** **ΚΑΙ ΕΠΙΣΤΡΟΦΗΣ** | **ΠΑΤΡΑ****ΑΠΟ ΠΕΜΠΤΗ 2/11/2023 ΠΡΩΙ****ΕΩΣ ΚΥΡΙΑΚΗ 05/11/2023 ΒΡΑΔΥ** |
| **3** | **ΠΡΟΒΛΕΠΟΜΕΝΟΣ ΑΡΙΘΜΟΣ ΣΥΜΜΕΤΕΧΟΝΤΩΝ (ΜΑΘΗΤΕΣ-ΚΑΘΗΓΗΤΕΣ)** | **40 ΜΑΘΗΤΕΣ (22 Α΄ ΓΥΜΝΑΣΙΟ ΚΑΙ 18 Β΄ ΓΥΜΝΑΣΙΟ), 4 ΚΑΘΗΓΗΤΕΣ** |
| **4** | **ΜΕΤΑΦΟΡΙΚΟ ΜΕΣΟ/Α****ΠΡΟΣΘΕΤΕΣ ΠΡΟΔΙΑΓΡΑΦΕΣ** | **- ENA (1) ΣΥΓΧΡΟΝO ΠΟΛΥΤΕΛΕΣ ΛΕΩΦΟΡΕΙΟ**  για όλες τις μετακινήσεις όπως προβλέπεται από το πρόγραμμα.Το λεωφορείο να διαθέτει όλες τις προβλεπόμενες από την κείμενη ελληνική νομοθεσία προδιαγραφές (έγγραφα καταλληλότητας των οχημάτων, επαγγελματική άδεια οδήγησης, ελαστικά σε καλή κατάσταση κ.λπ.) καθώς και τις προϋποθέσεις ασφαλείας για μετακίνηση μαθητών (ζώνες ασφαλείας, έμπειρους οδηγούς κ.λπ.). |
| **5** | **ΚΑΤΗΓΟΡΙΑ ΚΑΤΑΛΥΜΑΤΟΣ-****ΠΡΟΣΘΕΤΕΣ ΠΡΟΔΙΑΓΡΑΦΕΣ** | * **Τρεις διανυκτερεύσεις σε ξενοδοχείο εκτός κέντρου πόλης και όχι σε μεγάλη απόσταση από το κέντρο της πόλης σε τρίκλινα δωμάτια, ως επί το πλείστον,** για τους μαθητές και **μονόκλινα (τέσσερα) για τους συνοδούς καθηγητές** (όλα τα δωμάτια πρέπει να βρίσκονται στον ίδιο όροφο και να γειτνιάζουν).
* **Πρωινό** καθημερινά στο ξενοδοχείo.
 |

|  |  |  |
| --- | --- | --- |
| **6** | **ΛΟΙΠΕΣ ΥΠΗΡΕΣΙΕΣ (ΠΡΟΓΡΑΜΜΑ, ΠΑΡΑΚΟΛΟΥΘΗΣΗ ΕΚΔΗΛΩΣΕΩΝ, ΕΠΙΣΚΕΨΗ ΧΩΡΩΝ, ΓΕΥΜΑΤΑ κ.τ.λ.)** | * Ιατρική κάλυψη.
* Κάλυψη του παρακάτω προγράμματος εκδρομής:

**Ημέρα 1η (02/11/2023)**Συγκέντρωση στον χώρο του σχολείου (Αρσάκεια Σχολεία Ψυχικού στις 8.00 π.μ.). Μετάβαση στην πόλη των Πατρών. Γεύμα στην πόλη. Μετάβαση στο ξενοδοχείο. Τακτοποίηση στα δωμάτια. Δείπνο στην πόλη. Επιστροφή στο ξενοδοχείο.**Ημέρα 2η (03/11/2023)** Πρωινό στο ξενοδοχείο. Μετάβαση στον χώρο του Συνεδρίου. Παρακολούθηση Συνεδρίου. Επιστροφή στο ξενοδοχείο. Δείπνο στην πόλη. Επιστροφή στο ξενοδοχείο.**Ημέρα 3η (04/11/2023)** Πρωινό στο ξενοδοχείο. Μετάβαση στον χώρο του Συνεδρίου. Παρακολούθηση Συνεδρίου. Επιστροφή στο ξενοδοχείο. **Ημέρα 4η (05/11/2023)** Πρωινό στο ξενοδοχείο. Παράδοση δωματίων. Μετάβαση στον χώρο του Συνεδρίου. Παρακολούθηση Συνεδρίου μέχρι τη λήξη του (17.00). Επιστροφή στην Αθήνα στον χώρο των Αρσακείων Σχολείων Ψυχικού.  |
| **7** | **ΥΠΟΧΡΕΩΤΙΚΗ ΑΣΦΑΛΙΣΗ ΕΥΘΥΝΗΣ ΔΙΟΡΓΑΝΩΤΗ (ΜΟΝΟ ΕΑΝ ΠΡΟΚΕΙΤΑΙ ΓΙΑ ΠΟΛΥΗΜΕΡΗ ΕΚΔΡΟΜΗ)** | ΝΑΙ |
| **8** | **ΠΡΟΣΘΕΤΗ ΠΡΟΑΙΡΕΤΙΚΗ ΑΣΦΑΛΙΣΗ ΚΑΛΥΨΗΣ ΕΞΟΔΩΝ ΣΕ ΠΕΡΙΠΤΩΣΗ ΑΤΥΧΗΜΑΤΟΣ Ή ΑΣΘΕΝΕΙΑΣ**  | ΝΑΙ |
| **9** | **ΤΕΛΙΚΗ ΣΥΝΟΛΙΚΗ ΤΙΜΗ ΟΡΓΑΝΩΜΕΝΟΥ ΤΑΞΙΔΙΟΥ (ΣΥΜΠΕΡΙΛΑΜΒΑΝΟΜΕΝΟΥ Φ.Π.Α.)** | ΝΑΙ |
| **10** | **ΕΠΙΒΑΡΥΝΣΗ ΑΝΑ ΜΑΘΗΤΗ** **(ΣΥΜΠΕΡΙΛΑΜΒΑΝΟΜΕΝΟΥ Φ.Π.Α.)** | ΝΑΙ |
| **11** | **ΚΑΤΑΛΗΚΤΙΚΗ ΗΜΕΡΟΜΗΝΙΑ ΚΑΙ ΩΡΑ ΥΠΟΒΟΛΗΣ ΠΡΟΣΦΟΡΑΣ** | Πέμπτη 12/10/2023 και ώρα 11.35 |
| **12** | **ΗΜΕΡΟΜΗΝΙΑ ΚΑΙ ΩΡΑ ΑΝΟΙΓΜΑΤΟΣ ΠΡΟΣΦΟΡΩΝ** | Πέμπτη 12/10/2023 και ώρα 12.30 |

Σας υπενθυμίζουμε ότι:

 α) Η προσφορά κατατίθεται **κλειστή** **σε έντυπη μορφή (όχι email ή fax)** στο γραφείο της Διεύθυνσης (Αρσάκη 1 Πλατεία Μιχαλακοπούλου, 1ος όροφος κεντρικό κτήριο, γραφείο Διευθύντριας Α΄ Γυμνασίου).

 β) Με κάθε προσφορά **κατατίθεται από το ταξιδιωτικό γραφείο απαραιτήτως και Υπεύθυνη Δήλωση** ότι διαθέτει βεβαίωση συνδρομής των νόμιμων προϋποθέσεων λειτουργίας τουριστικού γραφείου, η οποία βρίσκεται σε ισχύ.

γ) Στα κριτήρια επιλογής θα συνεκτιμηθούν: η ποιότητα, η εμπειρία και η αξιοπιστία του διοργανωτή, οι προσφερόμενες υπηρεσίες και κάθε τι που βοηθά στην επιτυχή διοργάνωση και υλοποίηση της εκδρομής.

Επειδή η παραπάνω μετακίνηση πραγματοποιείται και από τα εξής σχολεία: διασχολική ομάδα από το Α΄ Αρσάκειο Γυμνάσιο Ψυχικού και το Β΄ Αρσάκειο Γυμνάσιο Ψυχικού, με τα οποία θα συνταξιδέψουμε παρακαλούμε να δώσετε κοινή προσφορά και για τα δύο σχολεία. Σε περίπτωση που μας προτείνετε ξενοδοχείο εκτός πόλης να προβλεφθεί ότι κάθε μέρα θα υπάρξει μια μετακίνηση από το ξενοδοχείο προς το κέντρο της πόλης γύρω στις 20.30 και επιστροφή στο ξενοδοχείο στις 22.00 περίπου.

Η Διευθύντρια του Β΄ Αρσακείου Γυμνασίου Ψυχικού

Σοφία Γρατσία